CELEX: 62007CN0541
Language: da
Date: 2007-11-30 00:00:00
Title: Sag C-541/07: Sag anlagt den 30. november 2007 — Kommissionen for De Europæiske Fællesskaber mod Den Hellenske Republik

26.1.2008   
            
            
               DA
            
            
               Den Europæiske Unions Tidende
            
            
               C 22/38
            
         Sag anlagt den 30. november 2007 — Kommissionen for De Europæiske Fællesskaber mod Den Hellenske Republik
   (Sag C-541/07)
   (2008/C 22/67)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved M. Patakia, som befuldmægtiget)
   
      Sagsøgt: Den Hellenske Republik
   Sagsøgerens påstande
   
               —
            
            
               Det fastslås, at Den Hellenske Republik har tilsidesat forpligtelser, som påhviler den i henhold til EF-traktatens artikel 28 og 30, idet den ved dekret 12078/1343 af 3. marts 2004 udstedt af transportministeren, som fortolket på grundlag af cirkulære 45007/4795 af 28. juli 2004 udstedt af Direktoratet for Trafiksikkerhed og Miljø, indfører et forbud mod, at vinduesfilm, som er lovligt fremstillet og/eller solgt i andre af Den Europæiske Unions medlemsstater, bliver påsat bilruder generelt.
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   
               1.
            
            
               Kommissionen undersøgte efter en klage den græske lovgivning, som forbyder påsætning af vinduesfilm på bilforruder og på bilruder generelt.
            
         
               2.
            
            
               Kommissionen er af den opfattelse, at forbuddet ikke omfattes af anvendelsesområdet for direktiv 92/22/EØF, som ændret ved direktiv 2001/92/EF, men må undersøges ud fra artikel 28 og 30 på grund af manglende fællesskabsharmonisering.
            
         
               3.
            
            
               Forbuddet udgør en foranstaltning med tilsvarende virkning som indførselsrestriktion for de frie varebevægelser, som er i strid med artikel 28 EF, eftersom forbuddet reelt udgør en hindring for salg i Grækenland af sådanne film, som er lovligt fremstillet og solgt i andre medlemsstater.
            
         
               4.
            
            
               Kommissionen anfører desuden, at de græske myndigheder ikke har fremlagt tilstrækkeligt bevis for foranstaltningens begrundelse og dens proportionalitet.
            
         
               5.
            
            
               Kommissionen anfører navnlig, at det ikke er blevet godtgjort, at der foreligger kriterier til bestemmelse af, om nævnte vinduesfilm efter kontrol opfylder visse minimumsbetingelser, som hævdet af de græske myndigheder.
            
         
               6.
            
            
               Kommissionen er derfor af den opfattelse, at den pågældende lovgivning udgør en tilsidesættelse af artikel 28 EF, som ikke kan begrundes i artikel 30 EF, eller i bydende hensyn til almenvellet som omhandlet i Domstolens praksis.